CELEX: 32010D0206
Language: fi
Date: 2010-04-06 00:00:00
Title: 2010/206/: Komission päätös, annettu 6 päivänä huhtikuuta 2010 , jäsenvaltioiden mahdollisuudesta pidentää uuden tehoaineen FEN 560:n väliaikaisia lupia (tiedoksiannettu numerolla K(2010) 1974) (ETA:n kannalta merkityksellinen teksti)

8.4.2010   
            
            
               FI
            
            
               Euroopan unionin virallinen lehti
            
            
               L 88/21
            
         KOMISSION PÄÄTÖS,
   annettu 6 päivänä huhtikuuta 2010,
   jäsenvaltioiden mahdollisuudesta pidentää uuden tehoaineen FEN 560:n väliaikaisia lupia
   (tiedoksiannettu numerolla K(2010) 1974)
   (ETA:n kannalta merkityksellinen teksti)
   (2010/206/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 1 kohdan neljännen alakohdan,
   sekä katsoo seuraavaa:
   
               (1)
            
            
               Société occitane de fabrications et de technologies toimitti Ranskalle kesäkuussa 2003 direktiivin 91/414/ETY 6 artiklan 2 kohdan mukaisesti hakemuksen FEN 560 -nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2004/131/EY (2) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän mainitun direktiivin liitteissä II ja III säädetyt tietovaatimukset.
            
         
               (2)
            
            
               Asiakirja-aineiston täydellisyyden varmistaminen oli tarpeen, jotta kyseistä tehoainetta voitaisiin tarkastella yksityiskohtaisesti ja jotta jäsenvaltioilla olisi mahdollisuus myöntää asianomaista tehoainetta sisältäville kasvinsuojeluaineille väliaikainen lupa enintään kolmeksi vuodeksi noudattaen samalla direktiivin 91/414/ETY 8 artiklan 1 kohdassa säädettyjä edellytyksiä, erityisesti edellytystä tehdä yksityiskohtainen arviointi tehoaineesta ja kasvinsuojeluaineesta kyseisen direktiivin vaatimusten mukaisesti.
            
         
               (3)
            
            
               Tämän tehoaineen vaikutukset ihmisten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijan ehdottamien käyttötarkoitusten osalta. Esittelevä jäsenvaltio toimitti komissiolle arviointikertomuksen luonnoksen 18 päivänä helmikuuta 2005.
            
         
               (4)
            
            
               Esittelevän jäsenvaltion toimitettua arviointikertomusluonnoksen on käynyt ilmi, että hakijalta on pyydettävä lisätietoja, joista esittelevän jäsenvaltion on niitä tarkasteltuaan toimitettava arviointi. Asiakirja-aineiston tarkastelu on sen vuoksi edelleen käynnissä, eikä arviointia ole mahdollista saada päätökseen määräajassa, josta säädetään direktiivissä 91/414/ETY tulkittuna yhdessä komission päätöksen 2008/353/EY (3) kanssa.
            
         
               (5)
            
            
               Koska arvioinnissa ei toistaiseksi ole ilmennyt välittömiä huolenaiheita, jäsenvaltioille olisi annettava mahdollisuus pidentää kyseistä tehoainetta sisältäville kasvinsuojeluaineille myönnettyjä väliaikaisia lupia 24 kuukauden ajaksi direktiivin 91/414/ETY 8 artiklan säännösten mukaisesti, jotta asiakirja-aineiston tarkastelua voidaan jatkaa. Tämän 24 kuukauden ajanjakson oletetaan olevan riittävä arviointi- ja päätösmenettelyn saattamiseksi loppuun, jotta FEN 560:n mahdollisesta sisällyttämisestä mainitun direktiivin liitteeseen I voidaan tehdä päätös.
            
         
               (6)
            
            
               Samalla olisi kumottava päätös 2008/353/EY, koska se on vanhentunut.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltiot voivat pidentää FEN 560:tä sisältäville kasvinsuojeluaineille myönnettyjä väliaikaisia lupia viimeistään 6 päivänä huhtikuuta 2012 päättyväksi ajanjaksoksi.
   2 artikla
   Kumotaan päätös 2008/353/EY.
   3 artikla
   Tämän päätöksen voimassaolo päättyy 6 päivänä huhtikuuta 2012.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 6 päivänä huhtikuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EUVL L 37, 10.2.2004, s. 34.
   
      (3)  EUVL L 117, 1.5.2008, s. 45.